Murha paratiisissa

Murha paratiisissa () on brittiläis-ranskalainen televisiosarja. Sarjassa rikoskomisario Richard Poole (Ben Miller) lähetetään tutkimaan kollegansa murhaa eksoottiselle Saint-Marien saarelle Karibialle. Sarjan pääroolia näyttelevät Ben Miller (Kaudet 1–3), Kris Marshall (kaudet 3–6), Ardal O'Hanlon (kaudet 6–9) sekä Ralf Little (kaudet 9-).

Isossa-Britanniassa sarjaa esittää televisiokanava BBC One, Ranskassa France 2 ja Suomessa Yle TV1. Britanniassa ja Ranskassa sarjan esittäminen alkoi vuonna 2011 ja Suomessa sarja sai ensiesityksensä 19. lokakuuta 2015, kun Yle TV1 esitti sarjan neljä ensimmäistä tuotantokautta. Viidennen kauden esittäminen aloitettiin 2. toukokuuta 2016. Sarja kuvattiin Guadeloupessa.

Juoni

Brittiläinen poliisi on murhattu Saint-Marien saarella, Karibialla. Lontoolainen rikoskomisario Richard Poole (Ben Miller) komennetaan tutkimaan tapausta ja lopulta hänet siirretään pysyvästi töihin Saint-Marien saarelle.

Paikka on monen mielestä paratiisi, mutta Poole on toista mieltä. Hän ei lisäksi pidä uudesta työparistaan rikosylikonstaapeli Camille Bordeysta (Sara Martins), joka on hänen täydellinen vastakohtansa ja jolla ei ole Poolen kanssa mitään yhteistä.

Kolmannen kauden avausjaksossa komisario Poole löytyy murhattuna. Hänen tilalleen tulee brittiläinen komisario Goodman.

Näyttelijät

Pääosissa 

JS = Jouluspesiaali

Toistuvien hahmojen näyttelijät 

Sivuhahmojen esiintyvyys jaksoissa on esitetty muodossa K.J, jossa K tarkoittaa kautta ja J jaksoa.

Hahmot

Päähahmot

Komisariot 
 Rikoskomisario Richard Poole (Ben Miller) oli niukka, huumorintajuton, tiukka ja kuumaa vihaava englantilaispoliisi. Hänet lähetetään tutkimaan brittiläisen poliisin murhaa Saint-Marien saarelle ja lopulta omaksi harmikseen hänet siirretään pysyvästi saaren poliisiaseman päälliköksi. Kolmannen kauden avausjaksossa Poole murhataan raa'asti. Hänet nähdään vielä kymmenennen kauden kuudennessa jaksossa. Ylikonstaapeli Camille Bordey pelkää äitinsä Catherinen vuoksi, kun tämä on sairaalassa huonossa kunnossa, koska hänen kimppuunsa hyökättiin. Camille menee poliisipäällikkö Selwyn Pattersonin neuvojen mukaisesti istuskelemaan rannalle rauhoittumaan. Yhtäkkiä Richard tulee Camillen ajatuksista yrittämään lohduttaa tätä.

 Rikoskomisario Humprey Goodman (Kris Marshall) on puhelias, kömpelö mutta älykäs englantilaispoliisi. Hän saapuu sarjaan Poolen kuoltua. Goodmanin vaimo jätti hänet miehen lähdettyä Karibialle. Goodman on olemukseltaan epäsiisti, hajamielinen ja kömpelö. Lisäksi hän usein kirjoittaa muistiinpanonsa nenäliinaan, koska on kadottanut muistivihkonsa.

 Rikoskomisario Jack Mooney (Ardal O'Hanlon) on englantilaispoliisi. Hänellä on tytär Siobhan. Hänen vaimonsa Kaithleen on kuollut kauan sitten sairauteen. Hän tulee sarjaan tarjottuaan Humpreylle paikkojen vaihtoa, kun tämä halusi jäädä tyttö ystävänsä kanssa Englantiin.

 Rikoskomisario Neville Parker (Ralf Little) on englantilaispoliisi, joka on herkkä Saint-Marien ilmastolle ja muihin olosuhteisiin. Tuli sarjaan Jack Mooneyn palattua englantiin. Hän ei pitänyt paratiisista ja olisi voinut lähteä sieltä jutun ratkaistuaan, mutta palasi, koska pelkäsi katuvansa, kun vanhana istuisi keinutuolissa. Poliisipäällikkö Selwyn Patterson ei pidä hänestä, koska muun muassa Neville luuli häntä taksikuskiksi. Selwyn olikin juhlatuulella Nevillen lähdettyä, ja selvästi pettynyt tämän palattua.

Rikosylikonstaapelit 
 Rikosylikonstaapeli Camille Bordey (Sara Martins) on puoliksi ranskalainen iloluontoinen poliisi, joka usein ajautuukin Poolen kanssa erimielisyyksiin. Hänen äitinsä Catherine Bordey pitää saarella pubia, jossa poliisit usein juhlivat ratkaistuja tapauksia. Camille Bordey nähdään vielä kymmenennen kauden jaksoissa viisi ja kuusi, kun hänen äitinsä Catherinen kimppuun hyökätään ja poliisipäällikkö Selwyn Patterson soittaa ja kertoo asiasta Camillelle. Camille tulee nopeasti paikalle. Hän alkaa auttamaan jutussa, jossa rikosylikonstaapeli Florence Cassel on juuri lähtenyt Englantiin etsimään tietoja.

 Ylikonstaapeli (myöhemmin rikosylikonstaapeli) Florence Cassel (Joséphine Jobert) on yksi sarjan poliiseista neljänneltä kaudelta lähtien. Häntä ei nähdä sarjan yhdeksännellä kaudella hänen lähdettyä muualle suremaan kuollutta poikaystäväänsä Patrice Campbellia. Hän palaa kymmenennellä kaudella. Yhdennellätoista kaudella hän pääsee peitetehtävään, jossa hän onnistuu. Tehtävän päätyttyä hän kuitenkin joutuu lähtemään saarelta ja vaihtamaan nimensä pysyäkseen turvassa. Hänen paikkansa rikosylikonstaapelina ottaa samalla kaudella ryhmään liittynyt nyt rikosylikonstaapeliksi ylentynyt Naomi Thomas.

 Rikosylikonstaapeli Madeleine Dumas (Aude Legastelois) ottaa sarjassa yhdeksänneksi kaudeksi Florencen paikan tämän lähdettyä suremaan kuollutta poikaystäväänsä. Hän tuli saarelle alun perin tutkimaan Florencen ampumista. Hän tutki, että olisiko silloinen komisario Jack Mooney voinut vaikuttaa tapahtuneeseen.

 Ylikonstaapeli (myöhemmin rikosylikonstaapeli) Naomi Thomas (Shantol Jackson) tulee sarjaan yhdennellätoista kaudella JP:n tilalle. Kun Florence poistuu saarella, hän saa konstaapeli Marlon Prycen avulla hänen paikkansa rikosylikonstaapelina.

Konstaapelit, Ylikonstaapelit, yms. 
 Konstaapeli Dwayne Myers (Danny John-Jules) on hieman tyhmänoloinen poliisi. Hän on keski-ikäinen uralla etenemätön rento mies, joka ei ota työtä liian vakavasti. Myers pitää Poolea tämän vakavan käytöksen takia hulluna. Myers on naistenmiehen maineessa. Hänen paikallistietämyksensä on erittäin hyvä ja siitä onkin usein apua tapausten selvittämisessä.

 Konstaapeli (myöhemmin ylikonstaapeli) Fidel Best (Gary Carr) on nuori, älykäs ja tunnolinen poliisi.

 Konstaapeli (myöhemmin ylikonstaapeli) Jean-Pierre "JP" Hooper (Tobi Bakare) on yksi sarjan poliiseista neljänneltä kaudelta lähtien. Kymmenennellä kaudella hän on ylentynyt ylikonstaapeliksi. Hän on hyvä poliisi ja sen ansiosta hänelle tarjotaan hyvää paikkaa muualta. Hän ottaa paikan vastaan ja poistuu sarjasta.

 Konstaapeli Ruby Patterson (Shyko Amos) on poliisipäällikkö Selwyn Pattersonin sisaren tytär. Hän on yksi sarjan poliiseista kausilla kahdeksan ja yhdeksän.

 Konstaapeliharjoittelija (myöhemmin konstaapeli) Marlon Pryce (Tahj Miles) on entinen rikollinen, joka saa erään ohjelman ansiosta mahdollisuuden tulla poliisiksi. Se ei ensin ala hyvin ja hän meinaa joutua vankilaan, mutta suostuttelee poliisipäällikön antamaan hänelle vielä mahdollisuuden, jos hän tehdessään uudelleen jotain huonoa joutuisi vankilaan pidemmäksi aikaa ja ilman mahdollisuutta päästä aikaisemmin hyvällä käytöksellä. Hän ei joudu vankilaan ja hänestä tulee hyvä poliisi JP:n ansiosta.

 Ylikonstaapeli (myöhemmin rikosylikonstaapeli) Naomi Thomas ks. Rikosylikonstaapelit.

 Darlene Curtis (Ginny Holder) auttaa yhdenneltätoista kaudelta lähtien muita poliiseja rikosten ratkomisessa siviilinä poliisilaitokselta käsin. Hän ensiesiintymisensä ei kuitenkaan tapahtunut silloin, vaan hänet nähdään seitsemännellä kaudella Dwaynen tyttöystävänä.

Muut 
 Poliisipäällikkö Selwyn Patterson (Don Warrington) on tiukka, ylimielinen ja alaisten pelkäämä, lähellä eläkeikää oleva mies. Hän on toinen hahmoista, jotka ovat olleet sarjassa alusta asti.

 Catherine Bordey (Élizabeth Bourgine) on ravintoloitsija. Hän on toinen hahmoista, jotka ovat olleet sarjassa alusta asti. Hän on ylikonstaapeli Camille Bordeyn äiti. Kuudennen kauden viimeisessä jaksossa hänestä tulee pormestari. Kymmenellä kaudella hänen kimppuunsa hyökätään ja hän on vähällä kuolla. Hän kuitenkin selviytyi ja lähti tyttärensä kanssa lomalle, joka oli korvaus siitä, ettei Camille ole tullut tapaamaan äitiään. Catherine ei kuitenkaan poistu sarjasta.

Toistuvat hahmot 
 Patrice Campbell (Leemore Marrett Jr.) oli rikosylikonstaapeli Florence Casselin poikaystävä. Hänen ensiesiintymisensä tapahtui 8. kauden ensimmäisessä jaksossa. Patrice halusaa tavata Florencen työkaverit, johon tämä suostu, mutta Patrice tulee poliisiasemalle Florencen tietämättä ja poissa ollessa. Konstaapeli JP luulee häntä uudeksi konstaapeliksi ja syntyy väärinkäsitys, joka myöhemmin huomataan ja korjataan. Patrice ei ollut poliisien kanssa samaa mieltä saman kauden 5. jakson murhaajasta ja jakson lopussa hän soittaa läheiselle saarelle, jossa on hyvä juristi. Sieltä vastataan ja Patrice sopii tapaamisen 20 minuuttia puhelun jälkeen. Florence kuulee puhelun ja lähtee seuraamaan Patricea yrittäen tavoittaa ja kertoa komisario Jack Mooneylle siitä, mutta tämän puhelin on autossa miehen itse ollessa muiden poliisien kanssa baarissa. Florence onnistuu seuraamaan Patricea perille asti, ja menee rakennuksen sisälle, jossa häntä ammutaan. Hän yrittää soittaa Jackille, joka ei edelleenkään vastaa samasta aiemmin mainitusta syystä. Hän soittaa JP:lle, joka vastaa. JP ja muut poliisit lähtevät etsimään Florencea ja onnistuvat löytämään tämän vielä elossa. Ensihoitajien hoitaessa Florencea JP huomaa Patricen ruumiin. Häntäkin oli ammuttu. Jakson lopussa selviää, että Patricen soittaessa juristille toiselle saarelle, sieltä vastasikin toinen henkilö, joka valitettavasti liittyi murhaan, jonka syylliselle Patrice halusi juristin. Tämä henkilö oli ottanut aseen varmuuden vuoksi mukaan, ja pelästynyt Florencea, jolloin ampui molempia Florencea ja Patricea. Valitettavasti vain Florence selviytyi. Patrice kuoli vain pari päivää ennen hänen ja Florencen häitä.

 Siobhan Mooney (Grace Stone) on rikoskomisario Jack Mooneyn tytär.

 Anna Masani (Nina Wadia) on rikoskomisario Jackin Mooneyn tyttöystävä. He tapasivat 9. kaudella. Anna halusi lähteä purjehtimaan ympäri maailman. Jackin piti päättää, että tuleeko mukaan vai jääkö sinne. Jack päätti palata takaisin kotiin Englantiin.

 Izzy Parker (Kate O'Flynn) on rikoskomisario Neville Parkerin sisko. Hän tulee käymään saarella miettimään. Pitäisikö hänen suostua poikaystävänsä kosintaan. Hän pelkää mennä naimisiin, koska ei olisi silloin enää vapaa. Hän on myös raskaana.

Katsojaluvut
Yle TV1 esittää sarjaa joka arkipäivä kello 17.07.

Keskikatsojamäärä on katsojien määrän keskiarvo koko ohjelman keston ajalta.
Katsojamäärä on vähintään kolme minuuttia yhtäjaksoisesti katselleiden henkilöiden lukumäärää.

Aiheesta muualla 
 
 Ohjelman kotisivu
 Yle – Murha Paratiisissa

Lähteet

Brittiläiset rikossarjat
Brittiläiset draamasarjat
Brittiläiset komediasarjat
2010-luvun televisiosarjat
BBC:n televisio-ohjelmat